ddrg/super_eurlex huggingface dataset:
ΚΑΝΟΝΙΣΜΟΣ (ΕΚ) αριθ. 2895/95 ΤΗΣ ΕΠΙΤΡΟΠΗΣ της 15ης Δεκεμβρίου 1995 για τροποποίηση του κανονισμού (ΕΟΚ) αριθ. 1318/93 περί λεπτομερειών εφαρμογής του κανονισμού (ΕΟΚ) αριθ. 2067/92 του Συμβουλίου σχετικά με τις ενέργειες προώθησης και εμπορίας όσον αφορά το βόειο κρέας ποιότητας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2067/92 του Συμβουλίου της 30ής Ιουνίου 1992 σχετικά με τις ενέργειες προώθησης και εμπορίας του βοείου κρέατος ποιότητας (1), και ιδίως το άρθρο 4,

Εκτιμώντας:

ότι ο κανονισμός (ΕΟΚ) αριθ. 1318/93 της Επιτροπής (2), όπως τροποποιήθηκε τελευταία από τον κανονισμό (ΕΚ) αριθ. 3380/93 (3), έχει καθορίσει τις λεπτομέρειες εφαρμογής του προαναφερόμενου κανονισμού 7

ότι, στο άρθρο 4 παράγραφος 3 στοιχείο β) του κανονισμού (ΕΟΚ) αριθ. 1318/93, έχει προβλεφθεί η δέσμευση των αιτούντων να πραγματοποιήσουν, μετά από αίτηση της Επιτροπής, μελέτη αξιολόγησης των πραγματοποιηθεισών ενεργειών 7 ότι, στο άρθρο 7 αυτού του ίδιου κανονισμού, έχει προβλεφθεί η πληρωμή προκαταβολής καθώς και διαδοχικές πληρωμές βάσει τριμηνιαίων τιμολογίων 7

ότι, για να διασφαλισθεί καλύτερη παρακολούθηση των πραγματοποιηθεισών ενεργειών, πρέπει να προβλεφθεί κατά τρόπο συστηματικό η αξιολόγηση των ενεργειών αυτών από ανεξάρτητους οργανισμούς 7

ότι, από τις προβλεπόμενες πληρωμές, υπάρχει κίνδυνος εξαντλήσεως της χρηματοδοτικής συμμετοχής της Κοινότητας ώστε να μην μπορεί πλέον να πληρώσει το υπόλοιπο 7 ότι, για να αποφευχθεί ο κίνδυνος αυτός και μεριμνώντας για ορθή δημοσιονομική διαχείριση, πρέπει να προβλεφθεί ότι η προκαταβολή και οι διάφορες πληρωμές δεν μπορούν να υπερβούν το 75 % της κοινοτικής συνδρομής 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1318/93 τροποποιείται ως εξής:

1. Το άρθρο 4 παράγραφος 3 στοιχείο β) αντικαθίσταται από το ακόλουθο κείμενο:

«β) για την πραγματοποίηση, με ίδια έξοδα, από ένα ανεξάρτητο οργανισμό, μιας μελέτης αξιολόγησης των πραγματοποιηθεισών ενεργειών εντός της προθεσμίας που προβλέπεται στο άρθρο 7 παράγραφος 3 7».

2. Το άρθρο 7 παράγραφος 2 του κανονισμού συμπληρώνεται με το ακόλουθο νέο εδάφιο:

«Ωστόσο, αυτές οι πληρωμές και η προκαταβολή που αναφέρεται στην παράγραφο 1 δεν μπορούν να υπερβούν συνολικά το 75 % του συνόλου της κοινοτικής χρηματοδοτικής συμμετοχής.».

Άρθρο 2

Ο παρών κανονισμός αρχίζει να ισχύει την 1η Ιανουαρίου 1996.

Το άρθρο 1 σημείο 2 εφαρμόζεται στις συμβάσεις που συνάπτονται από την ημερομηνία αυτή.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 15 Δεκεμβρίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 215 της 30. 7. 1992, σ. 57.

(2) ΕΕ αριθ. L 132 της 29. 5. 1993, σ. 83.

(3) ΕΕ αριθ. L 303 της 10. 12. 1993, σ. 15.
ΚΑΝΟΝΙΣΜΟΣ (ΕΚ) αριθ. 2908/95 ΤΗΣ ΕΠΙΤΡΟΠΗΣ της 15ης Δεκεμβρίου 1995 σχετικά με την παύση της αλιείας του σολομού από σκάφη που φέρουν σημαία κράτους μέλους

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2847/93 του Συμβουλίου της 12ης Οκτωβρίου 1993 για τη θέσπιση καθεστώτος ελέγχου που εφαρμόζεται στο πλαίσιο της κοινής αλιευτικής πολιτικής (1), και ιδίως το άρθρο 21 παράγραφος 3,

Εκτιμώντας:

ότι ο κανονισμός (ΕΚ) αριθ. 3370/94 του Συμβουλίου της 20ής Δεκεμβρίου 1994 για την κατανομή, για το έτος 1995, των ποσοστώσεων αλιευμάτων μεταξύ των κρατών μελών για σκάφη που αλιεύουν στα ύδατα της Λετονίας (2), προβλέπει ποσοστώσεις σολομού για το 1995 7 ότι, για να εξασφαλισθεί η τήρηση των διατάξεων που αφορούν τους ποσοτικούς περιορισμούς των αλιευμάτων ενός αποθέματος που υπόκειται σε ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται από τα σκάφη που φέρουν τη σημαία ενός κράτους μέλους, θεωρείται ότι έχουν εξαντλήσει την ποσόστωση που διατέθηκε για τα κράτη μέλη 7 ότι, σύμφωνα με τις πληροφορίες που ανακοινώθηκαν στην Επιτροπή, τα αλιεύματα σολομού στα ύδατα της διαίρεσης CIEM III d (ύδατα της Λετονίας) από σκάφη που αλιεύουν υπό σημαία κράτους μέλους ή είναι νηολογημένα σε ένα κράτος μέλος προσέγγισαν την ποσόστωση που διατέθηκε για τα κράτη μέλη για το 1995,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα αλιεύματα σολομού στα ύδατα της διαίρεσης CIEM III d (ύδατα της Λετονίας) που πραγματοποιούνται από τα σκάφη που αλιεύουν υπό σημαία κράτους μέλους ή είναι νηολογημένα σε ένα κράτος μέλος, θεωρείται ότι έχουν εξαντλήσει την ποσόστωση που διατέθηκε για τα κράτη μέλη για το 1995.

Η αλιεία σολομού στα ύδατα της διαίρεσης CIEM III d (ύδατα της Λετονίας) που πραγματοποιείται από σκάφη που αλιεύουν υπό σημαία κράτους μέλους ή είναι νηολογημένα σε ένα κράτος μέλος, απαγορεύεται καθώς και η διατήρηση επί του σκάφους, η μεταφόρτωση και η εκφόρτωση αλιευμάτων που πραγματοποιήθηκαν στο απόθεμα αυτό από τα σκάφη μετά την ημερομηνία έναρξης ισχύος του παρόντος κανονισμού.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 15 Δεκεμβρίου 1995.

Για την Επιτροπή Emma BONINO Μέλος της Επιτροπής
ΚΑΝΟΝΙΣΜΟΣ (ΕΚ) αριθ. 2736/95 ΤΟΥ ΣΥΜΒΟΥΛΙΟΥ της 27ης Νοεμβρίου 1995 για την παράταση της ισχύος του προσωρινού δασμού αντιντάμπινγκ που έχει επιβληθεί στις εισαγωγές ενεργοποιημένου άνθρακα σε σκόνη καταγωγής Λαϊκής Δημοκρατίας της Κίνας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3283/94 του Συμβουλίου της 22ας Δεκεμβρίου 1994 για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1), και ιδίως το άρθρο 23,

τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (2), και ιδίως το άρθρο 11,

την πρόταση της Επιτροπής,

Εκτιμώντας:

ότι ο κανονισμός (ΕΚ) αριθ. 1984/95 της Επιτροπής (3) επέβαλε προσωρινό δασμό αντιντάμπινγκ στις εισαγωγές ενεργοποιημένου άνθρακα σε σκόνη καταγωγής Λαϊκής Δημοκρατίας της Κίνας 7 ότι η εξέταση των πραγματικών περιστατικών δεν έχει ακόμη ολοκληρωθεί και η Επιτροπή γνωστοποίησε στους εξαγωγείς που είναι γνωστό ότι ενδιαφέρονται για την πρόθεσή της να παρατείνει την ισχύ του προσωρινού δασμού για δύο ακόμη μήνες 7 ότι οι εξαγωγείς δεν προέβαλαν αντιρρήσεις,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η ισχύς του προσωρινού δασμού αντιντάμπινγκ που επεβλήθη στις εισαγωγές ενεργοποιημένου άνθρακα σε σκόνη καταγωγής Λαϊκής Δημοκρατίας της Κίνας με τον κανονισμό (ΕΚ) αριθ. 1984/95 παρατείνεται για χρονικό διάστημα δύο μηνών και λήγει στις 16 Φεβρουαρίου 1996. Παύει να εφαρμόζεται αν, πριν από την εν λόγω ημερομηνία, το Συμβούλιο θεσπίσει οριστικά μέτρα ή περατωθεί η διαδικασία σύμφωνα με το άρθρο 9 του κανονισμού (ΕΟΚ) αριθ. 2423/88.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 27 Νοεμβρίου 1995.

Για το Συμβούλιο Ο Πρόεδρος P. SOLBES MIRA
ΚΑΝΟΝΙΣΜΟΣ (ΕΚ) αριθ. 2790/95 ΤΗΣ ΕΠΙΤΡΟΠΗΣ της 1ης Δεκεμβρίου 1995 για την αποδέσμευση του ελάχιστου αποθέματος στον τομέα της ζάχαρης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΚ) αριθ. 1101/95 (2), και ιδίως το άρθρο 12 παράγραφος 3,

Εκτιμώντας:

ότι, για να εξασφαλισθεί ο κανονικός εφοδιασμός του συνόλου ή μιας των ζωνών της Κοινότητας, προβλέπεται η διαρκής υποχρέωση να κατέχεται, στο ευρωπαϊκό έδαφος της Κοινότητας, ένα ελάχιστο απόθεμα από κάθε επιχείρηση παραγωγής ή ραφιναρίσματος ζάχαρης 7 ότι το άρθρο 1 του κανονισμού (ΕΟΚ) αριθ. 1789/81 του Συμβουλίου της 30ής Ιουνίου 1981 περί καθορισμού των γενικών κανόνων σχετικά με το καθεστώς ελάχιστου αποθέματος στον τομέα της ζάχαρης (3), καθόρισε το όριο του ελάχιστου αποθέματος που πρέπει να κατέχεται, κατά περίπτωση, σε 5 % της παραγωγής που πραγματοποιείται στα πλαίσια της ποσοστώσεως Α ή σε 5 % της ποσότητας της ραφιναρισμένης ζάχαρης κατά τη διάρκεια των δώδεκα μηνών που προηγούνται του τρέχοντος μηνός 7 ότι, σε εφαρμογή των διατάξεων αυτών, το ποσοστό αυτό καθορίστηκε διαδοχικά σε 3 % και σε 0 %, έως τις 30 Νοεμβρίου 1995, για να διασφαλισθεί κανονικός εφοδιασμός της Κοινότητας αναμένοντας τη νέα παραγωγή της περιόδου εμπορίας 1995/96 7 ότι, για να διασφαλισθεί ακόμη καλύτερα ένας τέτοιος εφοδιασμός εγκαίρως κατά τη διάρκεια της περιόδου για το σύνολο των περιοχών της Κοινότητας, ιδίως εκείνων του νότου των οποίων η παραγωγή είναι πρωιμότερη, είναι επιθυμητό να ορισθεί το ελάχιστο απόθεμα σε ποσοστό 3 % 7 ότι πρέπει να εφαρμοσθεί το εν λόγω ποσοστό από την 1η Δεκεμβρίου 1995 αντί του προαναφερθέντος ποσοστού του 5 %, λόγω, ιδίως, του μηνιαίου συστήματος διαπιστώσεως των αποθεμάτων στις επιχειρήσεις 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Ζάχαρης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο από 1ης Δεκεμβρίου 1995 έως 30 Νοεμβρίου 1996, τα ποσοστά που προβλέπονται στο άρθρο 1 στοιχεία α) και β) του κανονισμού (ΕΟΚ) αριθ. 1789/81 μειώνονται σε 3 %.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 1 Δεκεμβρίου 1995.

Για την Επιτροπή Franz FISCHLER Μέλος της Επιτροπής
ΚΑΝΟΝΙΣΜΟΣ (ΕΚ) αριθ. 2651/95 ΤΟΥ ΣΥΜΒΟΥΛΙΟΥ της 23ης Οκτωβρίου 1995 που τροποποιεί τον κανονισμό (ΕΚ) αριθ. 3282/94 για την παράταση, κατά το 1995, της εφαρμογής των κανονισμών (ΕΟΚ) αριθ. 3833/90, (ΕΟΚ) αριθ. 3835/90 και (ΕΟΚ) αριθ. 3900/91 περί εφαρμογής γενικευμένων δασμολογικών προτιμήσεων σε ορισμένα γεωργικά προϊόντα καταγωγής αναπτυσσομένων χωρών

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι με τον κανονισμό (ΕΚ) αριθ. 3282/94 (1) το Συμβούλιο χορήγησε το ευεργέτημα των γενικευμένων προτιμήσεων σε ορισμένα γεωργικά προϊόντα καταγωγής Νοτίου Αφρικής και ότι, βάσει του άρθρου 6 παράγραφος 2 του εν λόγω κανονισμού, αποφάσισε να επανεξετάσει τους όρους εφαρμογής του πριν από την 1η Ιουλίου 1995 7 ότι κρίνεται σκόπιμο να συμπληρωθεί ο κατάλογος των προϊόντων για τα οποία η Νότιος Αφρική απολαύει προτιμησιακής μεταχείρισης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 3282/94 τροποποιείται ως εξής:

1. το άρθρο 6 παράγραφος 2 αντικαθίσταται από το ακόλουθο κείμενο:

«2. Το ευεργέτημα των προτιμήσεων δεν χορηγείται στα προϊόντα του παραρτήματος Ι ή ΙΙ του κανονισμού (ΕΟΚ) αριθ. 3833/90, των κωδικών ΣΟ 0409 00 και 2401, καθώς και των κεφαλαίων 6, 7, 8 και 20, καταγωγής Νοτίου Αφρικής, με εξαίρεση τα προϊόντα που απαριθμούνται στο παράρτημα Ι του παρόντος κανονισμού.» 7 2. το άρθρο 8 αντικαθίσταται από το ακόλουθο κείμενο:

«Άρθρο 8 Οι τεχνικές προσαρμογές των παραρτημάτων των κανονισμών (ΕΟΚ) αριθ. 3833/90, (ΕΟΚ) αριθ. 3835/90 και (ΕΟΚ) αριθ. 3900/91 περιέχονται στο παράρτημα ΙΙ του παρόντος κανονισμού.» 7 3. το σημερινό παράρτημα γίνεται παράρτημα ΙΙ και παρεμβάλλεται το παράρτημα Ι, που βρίσκεται στο παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται μέχρι τις 31 Δεκεμβρίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 23 Οκτωβρίου 1995.

Για το Συμβούλιο Ο Πρόεδρος P. SOLBES MIRA

ΠΑΡΑΡΤΗΜΑ

«ΠΑΡΑΡΤΗΜΑ Ι Κατάλογος των προϊόντων των κεφαλαίων 6, 7, 8 και 20 καταγωγής Νοτίου Αφρικής που απολαύουν γενικευμένων προτιμήσεων (α) >ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ) αριθ. 2563/95 ΤΗΣ ΕΠΙΤΡΟΠΗΣ της 31ης Οκτωβρίου 1995 για την θέσπιση των κατά μονάδα αξιών για τον καθορισμό της δασμολογητέας αξίας ορισμένων αναλώσιμων εμπορευμάτων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2913/92 του Συμβουλίου της 12ης Οκτωβρίου 1992 (1) με τον οποίο καθιερώνεται ο κοινοτικός τελωνειακός κώδικας,

τον κανονισμό (ΕΟΚ) αριθ. 2454/93 της Επιτροπής της 2ας Ιουλίου 1993 για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου με την οποία καθιερώνεται ο κοινοτικός τελωνειακός κώδικας (2), όπως τροποποιήθηκε τελευταία από τον κανονισμό (ΕΚ) αριθ. 1762/95 (3), και ιδίως το άρθρο 173, παράγραφος 1,

Εκτιμώντας:

ότι στα άρθρα 173 έως 177 του κανονισμού (ΕΟΚ) αριθ. 2454/93 προβλέπονται τα κριτήρια η θέσπιση, εκ μέρους της Επιτροπής, κατά μονάδα αξιών περιοδικής ισχύος για τα προϊόντα που καθορίζονται σύμφωνα με την κατάταξη που αναφέρεται στο παράρτημα 26 του εν λόγω κανονισμού 7

ότι η εφαρμογή των κανόνων και των κριτηρίων, που καθορίζονται στα ανωτέρω άρθρα επί των στοιχείων που ανακοινώθηκαν στην Επιτροπή, σύμφωνα με τις διατάξεις του άρθρου 173 παράγραφος 2 του κανονισμού (ΕΟΚ) αριθ. 2454/93, οδηγεί, για τα σχετικά προϊόντα, στον καθορισμό των κατά μονάδα αξιών σύμφωνα με τον τρόπο που αναφέρεται στο παράρτημα του παρόντος κανονισμού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι κατά μονάδα αξίες που αναφέρονται στο άρθρο 173 παράγραφος 1 του κανονισμού (ΕΟΚ) αριθ. 2454/93 καθορίζονται σύμφωνα με τον πίνακα του παραρτήματος.

Άρθρο 2

Ο παρών κανονισμός αρχίζει να ισχύει στις 3 Νοεμβρίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 31 Οκτωβρίου 1995.

Για την Επιτροπή

Mario MONTI

Μέλος της Επιτροπής

(1) ΕΕ αριθ. L 302 της 19. 10. 1992, σ. 1.

(2) ΕΕ αριθ. L 253 της 11. 10. 1993, σ. 1.

(3) ΕΕ αριθ. L 171 της 21. 7. 1995, σ. 8.

ΠΑΡΑΡΤΗΜΑ

>ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ) αριθ. 2440/95 ΤΗΣ ΕΠΙΤΡΟΠΗΣ της 17ης Οκτωβρίου 1995 για την θέσπιση των κατά μονάδα αξιών για τον καθορισμό της δασμολογητέας αξίας ορισμένων αναλώσιμων εμπορευμάτων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2913/92 του Συμβουλίου της 12ης Οκτωβρίου 1992 (1) με τον οποίο καθιερώνεται ο κοινοτικός τελωνειακός κώδικας,

τον κανονισμό (ΕΟΚ) αριθ. 2454/93 της Επιτροπής της 2ας Ιουλίου 1993 για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου με την οποία καθιερώνεται ο κοινοτικός τελωνειακός κώδικας (2), όπως τροποποιήθηκε τελευταία από τον κανονισμό (ΕΚ) αριθ. 1762/95 (3), και ιδίως το άρθρο 173, παράγραφος 1,

Εκτιμώντας:

ότι στα άρθρα 173 έως 177 του κανονισμού (ΕΟΚ) αριθ. 2454/93 προβλέπονται τα κριτήρια η θέσπιση, εκ μέρους της Επιτροπής, κατά μονάδα αξιών περιοδικής ισχύος για τα προϊόντα που καθορίζονται σύμφωνα με την κατάταξη που αναφέρεται στο παράρτημα 26 του εν λόγω κανονισμού 7 ότι η εφαρμογή των κανόνων και των κριτηρίων, που καθορίζονται στα ανωτέρω άρθρα επί των στοιχείων που ανακοινώθηκαν στην Επιτροπή, σύμφωνα με τις διατάξεις του άρθρου 173 παράγραφος 2 του κανονισμού (ΕΟΚ) αριθ. 2454/93, οδηγεί, για τα σχετικά προϊόντα, στον καθορισμό των κατά μονάδα αξιών σύμφωνα με τον τρόπο που αναφέρεται στο παράρτημα του παρόντος κανονισμού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι κατά μονάδα αξίες που αναφέρονται στο άρθρο 173 παράγραφος 1 του κανονισμού (ΕΟΚ) αριθ. 2454/93 καθορίζονται σύμφωνα με τον πίνακα του παραρτήματος.

Άρθρο 2

Ο παρών κανονισμός αρχίζει να ισχύει στις 20 Οκτωβρίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 17 Οκτωβρίου 1995.

Για την Επιτροπή Mario MONTI Μέλος της Επιτροπής

ΠΑΡΑΡΤΗΜΑ

>ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ) αριθ. 2482/95 ΤΗΣ ΕΠΙΤΡΟΠΗΣ της 25ης Οκτωβρίου 1995 για ορισμένα μεταβατικά μέτρα για την Αυστρία στον τομέα των αλκοολούχων ποτών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 149 παράγραφος 1,

τον κανονισμό (ΕΟΚ) αριθ. 1576/89 του Συμβουλίου της 29ης Μαΐου 1989 περί καθορισμού των γενικών κανόνων σχετικά με τον ορισμό, την παρουσίαση και την περιγραφή των αλκοολούχων ποτών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 14,

Εκτιμώντας:

ότι, στην πράξη προσχώρησης, προβλέπεται για την παραγωγή των αλκοολούχων ποτών στην Αυστρία μια μεταβατική περίοδος που λήγει στις 31 Δεκεμβρίου 1995, κατά τη διάρκεια της οποίας η παραγωγή των προϊόντων αυτών επιτρέπεται μόνο εάν είναι σύμφωνη με την ισχύουσα πριν από την προσχώρηση εθνική νομοθεσία 7 ότι, σύμφωνα με τη νομοθεσία αυτή, η ανωτάτη περιεκτικότητα σε μεθυλική αλκοόλη των αλκοολούχων ποτών στην Αυστρία έχει καθορισθεί σε 1 500 γραμμάρια ανά εκατόλιτρο 7 ότι η περιεκτικότητα αυτή έχει καθορισθεί σε 1 000 γραμμάρια ανά εκατόλιτρο από τον κανονισμό (ΕΟΚ) αριθ. 1576/89 7 ότι η Αυστρία έχει ζητήσει να μπορέσει να διατηρήσει αυτή την ανωτάτη περιεκτικότητα και τα τυπικά προϊόντα με βάση ορισμένους καρπούς 7 ότι πρέπει να προβούμε σε ενδελεχή αξιολόγηση της αιτήσεως αυτής και να εξετάσουμε τις δυνατότητες μειώσεως της περιεκτικότητας των προϊόντων αυτών σε μεθανόλη 7 ότι πρέπει, συνεπώς, να παραταθεί για περιορισμένη περίοδο ενός έτους το εν λόγω μεταβατικό μέτρο του οποίου επωφελείται η Αυστρία μόνο για τα εν λόγω προϊόντα αναμένοντας τα αποτελέσματα της εκτιμήσεως αυτής 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Εφαρμογής των Αλκοολούχων Ποτών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα μεταβατικά μέτρα που προβλέπονται στο παράρτημα XV σημείο VII στοιχείο β) σημείο IV. 1 πρώτη περίπτωση της πράξης προσχώρησης παρατείνονται έως τις 31 Δεκεμβρίου 1996, όσον αφορά την παραγωγή, και ως τις 31 Δεκεμβρίου 1997, όσον αφορά τη διάθεση στο εμπόριο των αποσταγμάτων φρούτων που παράγονται στην Αυστρία και τα οποία ανταποκρίνονται στις διατάξεις του άρθρου 1 παράγραφος 4 i) του κανονισμού (ΕΟΚ) αριθ. 1576/89 εφόσον προέρχονται από τα ακόλουθα φρούτα:

- κόκκινα και μαύρα φραγκοστάφυλα (Ribes specialis.),

- σμέουρα (Rubus idaeus L.),

- μούρα (Rubus fruticosus L.),

- Vogelbeere (Sorbus aucuparia var. edulis),

- Holunder (Sambucus nigra).

Άρθρο 2

Ο παρών κανονισμός αρχίζει να ισχύει την 1η Ιανουαρίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 25 Οκτωβρίου 1995.

Για την Επιτροπή Franz FISCHLER Μέλος της Επιτροπής
ΚΑΝΟΝΙΣΜΟΣ (ΕΚ) αριθ. 2385/95 ΤΗΣ ΕΠΙΤΡΟΠΗΣ της 11ης Οκτωβρίου 1995 για τον καθορισμό των συντελεστών που εφαρμόζονται στα σιτηρά που εξάγονται με τη μορφή του «Irish Whiskey» για την περίοδο 1995/96

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2825/93 της Επιτροπής της 15ης Οκτωβρίου 1993 για ορισμένες λεπτομέρειες εφαρμογής του κανονισμού (ΕΟΚ) αριθ. 1766/92 του Συμβουλίου όσον αφορά τον καθορισμό και τη χορήγηση των επιστροφών που προσαρμόζονται για τα σιτηρά που εξάγονται με τη μορφή ορισμένων αλκοολούχων πότων, και ιδίως το άρθρο 5 (1), όπως τροποποιήθηκε τελευταία από τον κανονισμό (ΕΚ) αριθ. 3098/94 (2),

Εκτιμώντας:

ότι το άρθρο 4 παράγραφος 1 του κανονισμού (ΕΟΚ) αριθ. 2825/93 προβλέπει ότι οι ποσότητες σιτηρών στις οποίες εφαρμόζεται η επιστροφή, είναι οι ποσότητες σιτηρών που τίθενται υπό έλεγχο και αποστάζονται και οι οποίες πολλαπλασιάζονται επί συντελεστή που καθορίζεται κατ' έτος για κάθε ενδιαφερόμενο κράτος μέλος 7 ότι ο συντελεστής αυτός εκφράζει τη σχέση που υπάρχει ανάμεσα στις συνολικά εξαγόμενες ποσότητες και στις συνολικές ποσότητες που διατίθενται στο εμπόριο για το εν λόγω αλκοολούχο ποτό με βάση την τάση που έχει διαπιστωθεί στην εξέλιξη των ποσοτήτων αυτών κατά τη διάρκεια αριθμού ετών που αντιστοιχεί στη μέση περίοδο παλαιώσεως του εν λόγω αλκοολούχου ποτού 7 ότι, με βάση τις πληροφορίες που έχουν αποσταλεί από την Ιρλανδία και αφορούν την περίοδο από 1ης Ιανουαρίου έως 31 Δεκεμβρίου 1994, αυτή η μέση περίοδος παλαιώσεως, κατά το 1994, ήταν έξι έτη για το ιρλανδικό ουίσκυ 7 ότι πρέπει, συνεπώς, να καθοριστούν οι συντελεστές για την περίοδο από 1ης Ιουλίου 1995 έως 30 Ιουνίου 1996 7 ότι το άρθρο 10 του πρωτοκόλλου αριθ. 3 της συμφωνίας για τον Ευρωπαϊκό Οικονομικό Χώρο (3) αποκλείει τη χορήγηση επιστροφών κατά την εξαγωγή προς το Λιχτενστάιν, την Ισλανδία και τη Νορβηγία 7 ότι, συνεπώς, σε εφαρμογή του άρθρου 7 παράγραφος 2 του κανονισμού (ΕΟΚ) αριθ. 2825/93, θα πρέπει αυτό να ληφθεί υπόψη στον υπολογισμό του συντελεστού για την περίοδο 1995/96 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο από 1ης Ιουλίου 1995 έως 30 Ιουνίου 1996, οι συντελεστές που αναφέρονται στο άρθρο 4 του κανονισμού (ΕΟΚ) αριθ. 2825/93, και εφαρμόζονται στα σιτηρά που χρησιμοποιούνται στην Ιρλανδία για την παρασκευή του «Irish Whiskey» καθορίζονται σύμφωνα με το παράρτημα.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 11 Οκτωβρίου 1995.

Για την Επιτροπή Franz FISCHLER Μέλος της Επιτροπής

ΠΑΡΑΡΤΗΜΑ

>ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ) αριθ. 2365/95 ΤΗΣ ΕΠΙΤΡΟΠΗΣ της 9ης Οκτωβρίου 1995 για τροποποίηση του κανονισμού (ΕΟΚ) αριθ. 3105/88 για τον καθορισμό των λεπτομερειών εφαρμογής των υποχρεωτικών αποστάξεων που αναφέρονται στα άρθρα 35 και 36 του κανονισμού (ΕΟΚ) αριθ. 822/87

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΚ) αριθ. 1544/95 (2), και ιδίως το άρθρο 36 παράγραφος 2,

Εκτιμώντας:

ότι το άρθρο 8 παράγραφος 3 του κανονισμού (ΕΟΚ) αριθ. 3105/88 της Επιτροπής της 7ης Οκτωβρίου 1988 για τον καθορισμό των λεπτομερειών εφαρμογής των υποχρεωτικών αποστάξεων που αναφέρονται στα άρθρα 35 και 36 του κανονισμού (ΕΟΚ) αριθ. 822/87 (3), όπως τροποποιήθηκε τελευταία από τον κανονισμό (ΕΟΚ) αριθ. 3186/92 (4), πρέπει να προσαρμοστεί για να ληφθεί υπόψη η ποσότητα που οινοποιείται η οποία προέρχεται από σταφυλές που έχουν ταξινομηθεί συγχρόνως ως οινοποιήσιμες και ως ποικιλίες για άλλες χρήσεις στην Αυστρία 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 8 του κανονισμού (ΕΟΚ) αριθ. 3105/88, παράγραφος 3, το πρώτο εδάφιο αντικαθίσταται από το ακόλουθο κείμενο:

«Για κάθε διοικητική μονάδα, όσον αφορά τους οίνους που προέρχονται από σταφυλές ποικιλιών που εμφαίνονται στην κατάταξη ποικιλιών αμπέλου συγχρόνως ως οινοποιήσιμες ποικιλίες που προορίζονται για άλλη χρήση, η συνολική ποσότητα που οινοποιείται υπό κανονικές συνθήκες είναι ίση με το μέσο όρο των ποσοτήτων που οινοποιήθηκαν κατά τη διάρκεια των αμπελουργικών περιόδων:

- 1974/75 έως 1979/80 στην Κοινότητα των Δέκα,

- 1978/79 έως 1983/84 στην Ισπανία,

- 1988/89 έως 1993/94 στην Αυστρία.».

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 9 Οκτωβρίου 1995.

Για την Επιτροπή Franz FISCHLER Μέλος της Επιτροπής